CELEX: 62014TN0527
Language: da
Date: 2014-07-15 00:00:00
Title: Sag T-527/14: Sag anlagt den 15. juli 2014 — Rosenich mod KHIM

22.12.2014   
            
            
               DA
            
            
               Den Europæiske Unions Tidende
            
            
               C 462/25
            
         Sag anlagt den 15. juli 2014 — Rosenich mod KHIM
   (Sag T-527/14)
   (2014/C 462/38)
   Processprog: tysk
   
      Parter
   
   
      Sagsøger: Paul Rosenich (Triesenberg, Liechtenstein) (ved advokaterne A. von Mühlendahl og C. Eckhartt)
   
      Sagsøgt: Kontoret for Harmonisering i Det Indre Marked (Varemærker og Design)
   
      Sagsøgerens påstande
   
   
               —
            
            
               Afgørelse truffet den 29. april 2014 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 2063/2012-4) annulleres.
            
         
               —
            
            
               Afgørelse truffet den 7. september 2012 af direktøren for afdelingen »støtte til kerneaktiviteter« ved Harmoniseringskontoret, hvorved sagsøgeren fik afslag på sin ansøgning om optagelse på listen over godkendte repræsentanter ved den sagsøgte myndighed, annulleres på grundlag af den af sagsøgeren den 7. november 2012 indsendte klage.
            
         
               —
            
            
               Harmoniseringskontoret tilpligtes at betale sagens omkostninger, herunder de omkostninger, der er afholdt under sagen for appelkammeret.
            
         
      Søgsmålsgrunde og væsentligste argumenter
   
   Til støtte for søgsmålet gør sagsøgeren gældende, at den anfægtede afgørelse tilsidesætter artikel 93 i forordning nr. 207/2009, sammenholdt med den frie bevægelighed for tjenesteydelser inden for Det Europæiske Økonomiske Samarbejdsområde, der er sikret ved aftalen om Det Europæiske Økonomiske Samarbejdsområde, idet den stadfæster afslaget på sagsøgerens ansøgning om at blive opført på listen over de ved Harmoniseringskontoret godkendte professionelle repræsentanter, fordi sagsøgeren ganske vist ikke har forretningssted i en EU-medlemsstat, men i en EØS-medlemsstat.